Државна заједница Србија и Црна Гора учествовала је на Песми Евровизије у два наврата, 2005. и 2006. године. Представник се бирао путем националног фестивала Европесма-Еуропјесма. Фестивал се 2005. одржао у Подгорици, у студију РТЦГ, а на њему је победио црногорски бој бенд Но нејм са песмом "Заувијек моја". Група је на Евровизији 2005. одржаној у Кијеву освојила 7. место са укупно 137 освојених бодова. И на наредном националном избору група Но нејм осваја прво место, овај пут са песмом "Моја љубави", али СЦГ ипак није учествовала на Евровизији у Атини 2006. због малверзација са гласовима црногорског жирија на тој Европ(ј)есми.